section_heading: Opći izbori 2002.
paragraph_text: Čović je na općim izborima održanim 5. listopada 2002. bio kandidat koalicije HDZ-a BiH, Hrvatskih demokršćana i HNZ-a za hrvatskog člana Predsjedništva BiH. Tada je bio na glasu kao neslužbeni vođa tvrdolinijaša unutar HDZ-a BiH, a tadašnji ministar vanjskih poslova i predsjednik SDP-a BiH Zlatko Lagumdžija je nakon povratka iz Washingtona rekao kako "George Bush ne će dopustiti pobjedu nacionalista". Međutim, Čović je ipak zagovarao uspostavljanje komunikacije i partnersku suradnju s međunarodnom zajednicom. Kao svoje prioritete, Čović je istaknuo popravljanje položaja Hrvata, privlačenje stranih investicija, te povratak raseljenih osoba i izbjeglica.<ref>Dino Mikulandra: Svijet će podržati izborne pobjednike. Slobodna Dalmacija, 3. rujna 2002. Pristupljeno 2. listopada 2014.